கேள்வி: ரேவதி (பஞ்சாங்கம்) பற்றி விளக்கவும்.
பதில்: ரேவதி என்பது இந்தியா வானியல் சோதிடத்திலும் இராசிச் சக்கரம் சொல்லப்படுகின்ற இருபத்தேழு நட்சத்திரம் (பஞ்சாங்கம்) கோணப் பிரிவுகளுள் 27 ஆவது பிரிவு ஆகும். இந்தியப் பஞ்சாங்கம் முறையில் சந்திரன் புவியைச் சுற்றி வரும்போது ரேவதி நட்சத்திரக் கோணப் பிரிவுக்குள் இருக்கும் காலம் ரேவதி நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" ரேவதி ஆகும். ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து ஏழாவது நட்சத்திரமாகிய ரேவதி 346° 40'க்கும் 360° 00'க்கும் இடையில் அமைந்துள்ளது.Raman, B. V., 1992. பக். 40. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் ரேவதி நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுவதும் மீனம் (இராசி) இராசியில் அமைந்துள்ளது.